سعودی عربستان بیلن چین اورته سیده فرقلی ساحه لر بوییچه 34 سرمایه گذارلیک کیلیشووی امضالندی.
سعودی عربستان رسمی خبر آژانسی (SPA) نینگ خبری گه کوره, خوددی شوو کیلیشوو لر, چین جمهوررئیسی شی جینپینگ نینگ مذکور اولکه گه قیلگن سفری جریانیده, سرمایه گذارلیک وزیری خالد بن عبدالعزیز الفالح و سکتور بیلن علاقه لی دولت اداره لری نماینده لری نینگ اشتراک قیلگن بیر مراسمده امضالندی.
امضا مراسمیده معروضه قیلگن الفالح, اوشبو کیلیشوو لرنینگ, سعودی عربستان نینگ چین بیلن بولگن مناسبت لری نی یخشی لشتیریش نی خواهلیاتگن لیگی نی کورسه تیاتگن لیگی نی معلوم قیلدی.
چین تشقی ایش لر وزیرلیگی, شی جینپینگ نینگ جاری آی نینگ 7- و 9- کون لری آره سیده رسمی بیر سفر بیلن سعودی عربستانده بوله دیگن لیگی نی معلوم قیلرایکن, پایتخت ریاض ده بولیب اوته دیگن چین- عرب اولکه لری رهبر لر ییغیلیشی بیلن چین- کورفز همکارلیک جلسه سیده اشتراک قیله دیگن لیگی نی بیلدیرگن ایدی.
